विकिमिडिया बङ्गलादेश

**विकिमिडिया बङ्गलादेश** () (विकिमिडिया बङ्गलादेश फाउन्डेसन वा विकिमिडियाबिडी नामले पनि परिचित) बङ्गलादेशमा दर्ता गरिएको एक गैर-नाफामूलक संस्था हो जुन विकिमिडिया परियोजना र स्वतन्त्र विश्वकोश विकिपिडियामा संलग्न बङ्गलादेशी स्वयंसेवकहरूको सहयोगका लागि स्थापना गरिएको हो। यसले विकिमिडिया फाउन्डेसनका विभिन्न शैक्षिक स्वतन्त्र परियोजनाहरूको प्रचार र विस्तारको उद्देश्यका लागि बङ्गलादेशभर संस्थाहरूसँग काम गर्दै आइरहेको छ।

विकिमिडिया फाउन्डेशन संयुक्त राज्य अमेरिकामा आधारित एक गैर-नाफामूलक संस्था हो, जसले विश्वभरी वेब-आधारित विभिन्न सहकार्यात्मक र शिक्षामूलक परियोजनाहरू संचालन गर्दछ। विकिपिडिया तिनीहरूमध्ये एक हो। सन् २०११ मा विकिमिडिया बङ्गलादेशले दक्षिण एसियामा दोस्रो अध्यायको रूपमा विकिमिडिया फाउन्डेसनको अनुमोदन प्राप्त गरेको थियो जुन फाउन्डेसनद्वारा अनुमोदित ३७ वटा क्षेत्रीय अध्याय मध्ये एक हो।

## इतिहास 
सन् २००४ जनवरी २७ का दिन बङ्गाली विकिपिडिया सुरु भएको थियो। पछि बङ्गलादेशमा विकिमिडिया परियोजनाको विस्तारका लागि स्थानीय अध्याय गठनको चर्चा सुरु भएसँगै सन् २००९ मा बङ्गलादेशी विकिपिडिया स्वयंसेवकहरूले बङ्गलादेशमा विकिमिडिया फाउन्डेसनको आधिकारिक अध्याय गठनका लागि काम सुरु गरेका थिए। सन् २०११ को अप्रिलमा संस्थाले संरचना निर्माण गरी विकिमिडिया फाउन्डेसनसँग विकिमिडिया बङ्गलादेश अध्यायको अनुमोदनको लागि आवेदन दिएको थियो। सन् २०११ अक्टोबर ३ मा विकिमिडिया फाउन्डेसनको संरक्षक समितिले विकिमिडिया बङ्गलादेशलाई फाउन्डेसनको आधिकारिक अध्यायको रूपमा अनुमोदन दिएको थियो। सन् २०१२ को मे महिनामा संस्थाले बङ्गलादेशमा स्थानीय अनुमोदनको लागि संयुक्त पूँजी कम्पनी र फर्महरूको विभागमा आवेदन दिएको थियो। सन् २०१४ जुन ९ का दिन सङ्घीय दर्ता ऐन, १८६० अन्तर्गत बङ्गलादेशमा दर्ता भएको गैर नाफामूलक संस्थाको रूपमा बङ्गलादेश सरकारको अनुमोदन प्राप्त गर्न सफल भएको थियो। सन् २०१५ मा संस्थाले पहिलो पटक दर्ता सदस्यहरू स्वीकृत गर्न सुरु गरेको थियो। 

भाषागत दृष्टिले विकिमिडियाका बङ्गली परियोजनाहरू विकिमिडिया बङ्गलादेशको मुख्य केन्द्रमा रहेको भएतापनि, बङ्गलीसँगै अन्य क्षेत्रीय भाषाका परियोजनाहरू जस्तै सन्थाली विकिपिडिया, विष्णुप्रिया मणिपुरी विकिपिडिया र अङ्ग्रेजी परियोजनाहरूको विस्तार र समृद्धिमा संस्थाले काम गर्दै आइरहेको छ।

## परियोजनाहरू 
यद्यपि विकिमिडिया बङ्गलादेशले विकिमिडियाका सबै परियोजनाहरूमा काम गर्ने गरेको भएतापनि यसका महत्वपूर्ण परियोजनाहरू निम्न छन्;

## कार्यकारी परिषद्का सदस्यहरू 
thumb|सन् २०२४ का निर्वाचित कार्यकारी परिषद्का सदस्यहरू

सन् २०२४ मा कार्यकारी परिषद्का सदस्यहरू, दर्ता गरिएका प्रयोगकर्ताहरूको मतदानबाट विकिमिडिया बङ्गलादेशको कार्यकारी परिषद्का सदस्यहरू दुई वर्षका लागि चयन गरिन्छन्। तल उल्लेखित सदस्यहरू विकिमिडिया बङ्गलादेशको वर्तमान कार्यकाल (सन् २०२३-२४) मा कार्यकारी परिषद्का सदस्यको रूपमा कार्यरत छन्;

* सबाब मुस्तफा (सभापति)
* तनभिर रहमान (सचिव)
* दोलन प्रोभा (कोषाध्यक्ष)
* अली हयदार खान तन्मय (कार्यकारी सदस्य)
* मोहिन रियाद (कार्यकारी सदस्य)
* मासुम अल हसन (कार्यकारी सदस्य)
* अङ्कन घोस दस्तिदार (कार्यकारी सदस्य)
* आर के हन्नान (कार्यकारी सदस्य)
* तानबिन इस्लाम सियाम (कार्यकारी सदस्य)

## कार्यक्रमहरू 
विकिमिडिया फाउन्डेसनद्वारा सञ्चालित परियोजनाहरूको विस्तार गर्ने लक्ष्यका साथ विकिमिडिया बङ्गलादेशले विभिन्न स्वयंसेवी गतिविधिहरू सञ्चालन गर्दै आइरहेको छ।  बङ्गलादेशका विभिन्न स्थानहरूमा विकिपिडिया सचेतना र सम्पादनसम्बन्धी कार्यशाला, विकी स्वयंसेवकहरूको भेटघाट कार्यक्रम, विकिमिडिया परियोजनामा बङ्गलादेशी तस्वीरहरूलाई सार्वजनिक तथा वृद्धि गर्न तस्वीर प्रतियोगिता, बङ्गाली विकिपिडियाका लेखहरूको गुणस्तर र सङ्ख्याको वृद्धिका लागि लेख प्रतियोगिता र विकिपिडिया सम्मेलन जस्ता गतिविधिहरू उल्लेखनीय छन्।
 अन्य गतिविधिहरूमा विकिमिडिया परियोजनामा महिलाहरूको सहभागिता बढाउन विभिन्न प्रकारका सचेतना कार्यक्रमहरू समावेश छन्। बङ्गाली बाहेक सन्थाली विकिपिडिया र विष्णुप्रिया मणिपुरी विकिपिडिया सुरुवात गर्नका लागि संस्थाले काम गरेको थियो। 

सन् २०१६ देखि विश्वकै सबैभन्दा ठूलो वार्षिक तस्वीर प्रतियोगिता विकी लभ्स मोन्युमेन्ट्स र सन् २०१७ देखि संरक्षित सम्पदाका तस्वीर प्रतियोगिता विकी लभ्स अर्थ आयोजना गर्दै आएको छ। जसमा २०१७ मा बङ्गलादेेशका दुई तस्वीरहरूले विकी लभ्स मोन्युमेन्ट्समा विश्वव्यापी रूपमा तेस्रो र सातौँ स्थान हासिल गरेका थिए। सन् २०१६ मा इटालीमा भएको विकिमेनिया सम्मेलनमा विकिमिडिया बाङ्लादेशको 'विकिपिडिया स्कुल प्रोग्राम' शीर्षक परियोजनालाई शैक्षिक तीन उत्कृष्ट परियोजनाहरू मध्ये एकको रूपमा हेरिएको थियो। संस्थाले अन्य संस्थाहरूसँगको सहकार्यमा विकिपिडिया परियोजनाको समृद्धिका लागि काम गरेको छ जसमा: बङ्गलादेश राष्ट्रिय सङ्ग्रहालय, ढाकास्थित स्विडेनी दूतावास, ग्रामीणफो लगायतका अन्य उल्लेखनीय छन्।

## सन्दर्भ सामग्रीहरू 
## बाह्य कडीहरू 
* 
* विकिमिडिया बङ्गलादेश भ्लग

श्रेणी:विकि समुदायहरू
श्रेणी:विकिमिडिया फाउन्डेसन